[pic] | COMISIA COMUNITĂŢILOR EUROPENE |

Bruxelles, 8.7.2008

COM(2008) 452 final

2006/0206 (COD)

AVIZUL COMISIEI

în temeiul articolului 251 alineatul (2) al treilea paragraf litera (c) din Tratatul CE cu privire la amendamentele Parlamentului European la pozi ția comună a Consiliului privind propunerea de REGULAMENT AL PARLAMENTULUI EUROPEAN ȘI AL CONSILIULUI privind interzicerea exporturilor de mercur metalic și depozitarea în deplină siguranță a acestei substanțe

DE MODIFICARE A PROPUNERII COMISIEI în temeiul articolului 250 alineatul (2) din Tratatul CE

2006/0206 (COD)

AVIZUL COMISIEI

în temeiul articolului 251 alineatul (2) al treilea paragraf litera (c) din Tratatul CE cu privire la amendamentele Parlamentului European la poziția comună a Consiliului privind propunerea de REGULAMENT AL PARLAMENTULUI EUROPEAN ȘI AL CONSILIULUI privind interzicerea exporturilor de mercur metalic și depozitarea în deplină siguranță a acestei substanțe

1. Context

Procedură

La 26 octombrie 2006, Comisia a prezentat Parlamentului European și Consiliului o propunere de regulament privind interzicerea exporturilor de mercur metalic și depozitarea în deplină siguranță a acestei substanțe, în vederea adoptării sale prin procedura de codecizie prevăzută la articolul 251 din Tratatul CE.

Comitetul Economic și Social European și-a dat avizul la 25 aprilie 2007.

Parlamentul European a adoptat o poziție la prima lectură la 20 iunie 2007.

Consiliul a adoptat poziția comună la 20 decembrie 2007. Parlamentul European a adoptat o poziție la a doua lectură la 21 mai 2008.

2. Obiectul propunerii Comisiei

La 28 ianuarie 2005, Comisia a adoptat Comunicarea către Consiliu și Parlamentul European privind Strategia comunitară pentru mercur, COM(2005)20 final.

În conformitate cu Acțiunea 5, „ cu titlu de contribuție proactivă la efortul organizat la scară mondială pentru a sista producția primară de mercur și pentru a împiedica întoarcerea pe piață a excedentelor,...Comisia intenționează să propună modificarea Regulamentului (CE) nr. 304/2003 în scopul de a sista exportul de mercur din Comunitate până în 2011 .”

În conformitate cu Acțiunea 9, „ Comisia va lua măsuri pentru a asigura depozitarea mercurului provenit din industria cloralcanilor potrivit unui program stabilit în concordanță cu sistarea treptată a exporturilor de mercur pe care prevede să o realizeze până în 2011 . În primul rând, Comisia va examina posibilitatea de încheia un acord cu industria respectivă.”

La 24 iunie 2005, Consiliul a adoptat concluziile privind Strategia pentru mercur. Consiliul a salutat comunicarea Comisiei și a subliniat „ importanța propunerii de a sista treptat exportul de mercur din Comunitate ” De asemenea, Consiliul a invitat Comisia „ să ia cât mai repede măsuri … pentru a putea prezenta propuneri adecvate ” privind „ sistarea treptată a exportului de mercur din Comunitate, precum și măsuri pentru a asigura depozitarea în condiții deplină siguranță sau eliminarea mercurului provenit, inter alia, din industria cloralcanilor, potrivit unui program stabilit în concordanță cu sistarea treptată a exporturilor de mercur pe care o are în vedere. ”

La 14 martie 2006, Parlamentul European a adoptat o rezoluție în favoarea strategiei respective, subliniind „ semnificația propunerii pro-active a Comisiei de a sista treptat exportul de mercur metalic… din Comunitate ” și cerând Comisiei „ să ia măsuri pentru a se asigura că întreaga cantitate de mercur provenit din industria cloralcanilor este depozitată în condiții deplină siguranță. ”

Prin urmare, prezenta propunere de regulament al Parlamentului European și al Consiliului urmărește implementarea acțiunilor 5 și 9 din cadrul strategiei prin interzicerea exportului de mercur metalic din Comunitate, precum și prin luarea unor măsuri pentru ca mercurul respectiv sa nu fie reintrodus pe piață și să fie depozitat în condiții de siguranță. Obiectivul fundamental este acela de a limita creșterea „stocului global” de mercur eliberat deja în mediul înconjurător.

3. Observa Ţ IILE COMISIEI

3.1 Generalită ți

În cadrul sesiunii plenare din 21 mai 2008, Parlamentul European a adoptat un pachet de compromis cuprinzând 22 de amendamente, de comun acord cu Consiliul în vederea unui acord după a doua lectură.

Aceste amendamente se referă în special la:

- domeniul de aplicare al interdicției de export (extins la doi compuși de mercur și amestecuri cu concentrație mare de mercur pentru a împiedica eludarea interdicției asupra exportului de mercur metalic);

- data intrării în vigoare a interdicției de export (15 martie 2011, în loc de 1 iulie 2011);

- legătura între schimbul de informații și elaborarea unui raport privind opțiunile de eliminare în condiții de siguranță (prin solidificare), și adoptarea unor criterii specifice de acceptare conform comitologiei;

- cerințe extinse de raportare și

- o clauză consolidată de revizuire.

Comisia acceptă toate amendamentele în cauză, deoarece acestea sunt în conformitate cu scopul și caracteristicile generale ale propunerii.

3.2 Propunere modificată

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.